text: Brændstofpriserne falder igen i morgen
  11 september 2013 kl. 12.47
  Benzin- og dieselpriserne faldt lidt i dag og det gør de også i morgen.
  I morgen falder prisen på en liter benzin med 17 øre for en liter 92. Dermed er listeprisen 12,12.
  Diesel falder med ni øre til en listepris på 11,14.
  - På en god uges tid er prisen tæt på at komme 50 øre ned, og det understøtter, at den forhøjede literpris er forsvundet lige så hurtigt igen, som den er kommet. Det er et historisk drop, forklarer Peter Rasmussen fra Statoil til Ritzau.
  Og ikke nok med det: I løbet af det næste halve år vil brændstofpriserne falde med mindst 50 øre, forventer Peter Rasmussen.
  